יבשים,  עבה"ט ובנ"ב מ"ת סי' צ"א כתב על מ"ש המג"א להתיר אף בתנור שאפו בו לחם כו' אולי לא שם המג"א עינו לראות שרגילות לפזר בתחתית הלחם קמח הרבה ואולי נשאר ממנו בעין בתנור כו' (לענ"ד יש לו' דרוב מקמח ההוא נשאר דבוק בלחם שהוא רק בעת ביאתו מהמרדה לתנור ואם נופל משם מעט מקלי קליה ליה חום התנור ונעשה אפר ועכ"פ חרוך מאד עד שלא נשאר בו טעם חמץ בעת שנותנין הפירות לתנור וצ"ע) ובמדינת פולין בכל הגלילות אין נוהגין היתר לא בשזיפים שקורין פלומי"ן ולא בתפוחים ולא באגסים יבישים כל רק מה שנתייבשו בביתו ובתנורו לשם חג הפסח ובבואו למדינה זו היה נוהגים בפירות שקונים מאותן תנורים שעומדים בגינות של השרים שאין אופים שם אבל מהמביאים למכור בשוק אין היתר ובמדינות הגר שנהגו איסור אף מהגינות קשה להתיר אף שיש היתר על אותו שבגינה לעשות מהם יי"ש קודם פסח מ"מ אין להתיר אם יש לחוש דנפיק מיניה חורבא לזלזל במנהגים ואיסורים ע"ש: